14 Gaešita le ge motho a ka gola moyeng, kgolo yeo ka mehla ke yeo e tšwelago pele. Go gola go ithekgile ka dijo. Ka gona Paulo o itše: “Dijo tše di tiilego ke tša batho ba ba godilego moyeng.” Tsela e bohlokwa kudu ya gore o age tumelo ya gago ke ka go tšwela pele o iphepa ka dijo tše di tiilego tša moya. Ge o dutše o diriša seo o ithutago sona ka mo go nepagetšego, seo se tloga se bontšha bohlale, le gona Beibele e re: “Bohlale ke selo se segolo.” Ka gona, re swanetše go hlagolela tlala ya kgonthe ya ditherešo tše dibotse tšeo Tatago rena a re neago tšona. (Diema 4:5-7; 1 Petro 2:2) Go ba gona, ge re hwetša tsebo le bohlale bja Modimo ga go nyakege gore re ikgogomoše. Go nyakega gore re itlhahlobe ka mehla e le gore re se dumelele boikgogomošo goba mafokodi a mangwe go tsema medu ka dipelong tša rena. Paulo o ngwadile gore: “Dulang le itekola go bona ge e ba le sa le tumelong, dulang le itlhatsela seo lena ka noši le lego sona.”​—2 Bakorinthe 13:5.